google/wiki40b huggingface dataset:
Sarkoma

Sarkoma – [gr. sarkoma – mėsos antauga] – piktybinis navikas iš jungiamojo (mezenchiminės kilmės) audinio. Sarkomomis galima laikyti visus piktybinius auglius, kurie kyla iš akytosios kaulo dalies, kremzlinio, riebalinio, raumeninio, kraujagyslinio ar hemopoezinio (kraują gaminančio) audinių. Visų šių audinių organizme yra daug, todėl sarkomų rūšių taip pat labai daug, daugiau nei 50. Dažnai sarkomos skirstomos į dvi dideles grupes: minkštųjų audinių sarkomas ir kaulų sarkomas. Svarbu nepainioti termino “sarkoma” su terminu “karcinoma”, kuris taikomas piktybiniams navikams, kylantiems iš epitelinio audinio. Dažniausi vėžiniai susirgimai, tokie kaip krūties, tiesiosios žarnos ar plaučių vėžys, dažniausiai yra sarkominės kilmės. Sarkomos yra vadinamos pagal tai, į kokį audinį yra panašiausia jų struktūra, pavyzdžiui, osteosarkoma savo struktūra panašiausia į kaulinį audinį, chondrosarkoma – į kremzlinį, liposarkoma – į riebalinį, o leiomiosarkoma panašiausia į lygųjį raumeninį audinį. Sarkomos taip pat yra skirstomos į klases (grades) – aukštą, vidutinę, žemą – pagal tam tikrų ląstelinių ir subląstelinių charakteristikų, kurios yra siejamos su biologiniu piktybiškumu, buvimą ir dažnumą.

Gydymas

Žemos klasės sarkomos dažniausiai gydomos chirurgiškai, nors radioterapija ar chemoterapija taip pat gali būti įtrauktos į gydymo kursą. Vidutinės ir aukštos klasės sarkomos gydomos chirurginės intervencijos, radioterapijos ir chemoterapijos kombinacija. Aukštos klasės sarkomos yra daug labiau linkusios į metastazių atsiradimą, todėl jų gydymas būna pats agresyviausias. Sarkomos yra itin jautrios chemoterapiniam gydymui, tad pacientų išgyvenamumo rodiklis tapo daug aukštesnis tada, kai klinikinėje praktikoje buvo pradėtas taikyti šis gydymo metodas. Reikalinga polichemoterapija (prieš operaciją, kurios trukmė 8-12 sav., ir po operacijos, kuri trunka 6-12 mėn.) 20-80% ligonių pirminės diagnozės metu jau būna metastazės į plaučius. Jos gali būti šalinamos, tačiau tai nepagerina ligonio išgyvenamumo.

Ligos priežastys

Ligos priežastys nėra aiškios. Manoma, kad ją sukelia kancerogenai, įtakos gali turėti genetinis polinkis ar kitos priežastys.
Pergaminas

Istorija

Miestas rašytiniuose šaltiniuose minimas nuo 1626 m. kaip La Dormida del Pergamino, bet manoma, kad gyvenvietė susikūrė dar XVI a. pab., prie svarbaus kelio tarp Peru ir Buenos Airių. Čia buvo stotis, kurioje sustodavo pailsėti keliautojai. XVIII a. įkurtas fortas apsiginti nuo indėnų antpuolių. Pergaminas miesto teises įgijo 1895 m.
Prie Nemunėlio

Prie Nemunėlio – Lietuvos kultūros fondo Rokiškio rajono visuomeninės tarybos leidinys (kultūros laikraštis), ėjęs nuo 1989 m. rugpjūčio iki 1997 m. Nuo 2006 m. atnaujinta žurnalo leidyba Rokiškio viešojoje bibliotekoje.

Istorija

Tiražas 1989 m. – 10 000 egz., 1996 m. – 1300 egz. Išėjo 16 numerių. Nuo 2007 m. žurnalas leidžiamas kas pusmetį.
Leidinyje bendradarbiavo P. Blaževičius, Albinas Kuliešis, O. Mackevičienė, V. Vajega.
Spausdina straipsnius apie krašto istoriją ir kultūros gyvenimą, žymiausius kraštiečius.
The Late Late Show with Craig Ferguson

Laidos formatas

Kiekviena šou laida prasidėjo trumpa situacija, vadinamąja „šaltąja įžanga“ (angl. cold opening), kuri susideda iš trumpo improvizuoto monologo ar reportažo, kuriuos Fergiusonas atlikdavo vienas pats ar su įvairiomis lėlėmis. Vėliau tai pakeitė Fergiusono ir jam talkinančio roboto Džefo (įgarsino Josh Robert Thompson) geraširdiški pasišaipymai iš vienas kito ir Sekretoriato, pantomimų sukurto personažo – arklio, bendravimas su studijos auditorija arba retkarčiais iš anksto įrašyti epizodai. Po šaltosios įžangos sekė kūrėjų sąrašas ir televizijos reklama.
Po reklamos laidos vedėją pristato pranešėjas Shadoe Stevens ir Fergiusonas ištaria frazę „Welcome to Los Angeles, California, welcome to the Late Late Show. I am your host, TV’s Craig Ferguson“, po ko iškart seka kita – „It’s a great day for America, everybody!“ ir laisvas, daugiausia improvizacinio pobūdžio monologas. Po dar vienos reklamos sugrįžus į laidos eterį Fergiusonas jau sėdi už stalo, kur jis paprastai perskaito ir atsako į žiūrovų el. laiškus ir (nuo 2010 m. vasario mėn.) twitter įrašus.
Paskui paprastai vyksta interviu su vienu ar dvejais laidos svečiais. Pradedant 2008 m. Fergiusonas prieš kiekvieną interviu su svečiu segmentą ėmė dramatiškai plėšyti iš anksto paruoštų klausimų lapelius, taip tiek auditorijai, tiek svečiui išreikšdamas, jog pokalbiai neturi būti iš anksto griežtai suplanuoti. Kartais laidoje pasirodo stand-up komikai, kulinarai, sugroja muzikos grupės, pastarųjų pasirodymai dažniausiai būna iš anksto nufilmuoti.
Counter-Strike: Global Offensive

Turinys

Žaidime yra 5 žaidimo režimai: įprastas klasikinis ir konkurencinis (Classic Casual ir Competitive), ginklavimosi varžybos (Arms Race), Demolition, Danger Zone (Battle Royale), Wingman ir Deathmatch. Kaip įprasta „Counter Strike“ žaidimuose, kova vyksta tarp dviejų grupių – teroristų ir policijos specialiųjų pajėgų. Įprastinis žaidimas vyksta žemėlapiuose, kuriuose tam tikroje vietoje reikia padėti arba nukenksminti bombą, taip pat išvaduoti įkaitus arba sutrukdyti įkaitų išvadavimą. Taip pat žaidime yra rank sistema, kuri priskiria jus prie tam tikro ranko pagal taip kaip žaidžiate ir šaudote. Dar viena naujiena tai žaidime galima pirkti, laimėti arba keistis ginklų išvaizda (skin'ais-ginklų ornamentais).
Drakono kalnai

Drakono kalnai (afr. Drakensberg) – kalnai Afrikos pietryčiuose, PAR, Lesote ir Svazilande, Didžiojo sprūdžio dalis.

Geografija

Kalnų grandinės ilgis apie 1000 km. Didžiausias aukštis 3482 m (Thabana-Ntlenyanos kalnas). Nuo pakrantės žemumos juos skiria kalvotų priekalnių juosta. Susidarę iš smiltainio, bazalto. Viršūnės plokščios, erozijos suskaidytos į plynaukštes stačiais laiptuotais šlaitais. Rytiniai šlaitai išraižyti gilių upių slėnių.
Drakeno kalnai skiria Atlanto ir Indijos vandenynų baseinus. Jie sudaro natūralią sieną tarp Kvazulu-Natalio ir Lesoto. Pietrytiniuose šlaituose yra Pasaulio paveldo paminklas Drakono Kalnų parkas.

Klimatas

Klimatas tropinis, iškrinta iki 2000 mm kritulių per metus. Iki 1200 m drėgnieji atogrąžų miškai, aukščiau – kserofitiniai krūmai ir sukulentai, kalnų pievos. Vakarinių šlaitų klimatas žemyninis, savana, krūmynai. Žiemą iškrinta sniegas.
Laimė Teresė Ramonienė

Biografija

Lietuvos Respublikos žemės ūkio rūmai, savivaldos organizatorė Molėtų rajone.
Lietuvos valstiečių liaudininkų sąjungos Molėtų skyriaus narė. Nuo 2011 m. Molėtų rajono savivaldybės tarybos narė.
Mindaugas Subačius

Biografija

1991 m. baigė Kauno 24-ąją vidurinę mokyklą. 1995 m. baigė Vilniaus universiteto Kauno humanitarinį fakultetą ir įgijo ekonomikos ir savivaldybių ūkio valdymo specialybę. 1995–1997 m. studijavo šio fakulteto magistrantūroje ir įgijo verslo administravimo ir vadybos magistro kvalifikaciją.
1991–1993 m. Tarptautinės studentų ekonomistų ir vadybininkų asociacijos (AIESEC) narys, 1991–1995 m. Vilniaus universiteto studentų atstovybės narys.
1997–1998 m. Basano del Grapa (Italija) verslo mokykloje studijavo etiką ir ekonomiką. 2002–2004 m. dalyvavo Italijos prekybos rūmų Lietuvoje veikloje.
1999–2000 m. UAB „Ethical products distribution“ komercijos direktorius. 2000–2003 m. UAB „Delite Baltic“ direktorius. 2002–2003 m. UAB „Corriere Rosa Baltija“ direktorius. 2003 m. UAB „Eurorinka“ direktorius. 2004 m. UAB „Statybos verslo ir paslaugų korporacija“ investicijų departamento projektų vadovas.
2004–2008 m. Seimo narys.
2011 m. baigė Baltic Management Institute (BMI), tarptautines EMBA (Executive Master of Business Adminstration) studijas anglų kalba.
Laisvai kalbėjo italų, anglų ir rusų kalbomis.
Branduolys (OS)

Operacinės sistemos branduolys (angl. kernel) – operacinės sistemos dalis, suteikianti vykdomų programų bei kitų sistemos dalių darbui reikalingus resursus. Branduolys kai kada atlieka ir daugiau funkcijų.
Žeimena

Tėkmė

Paprastai laikoma, kad Žeimena išteka iš Žeimenio ežero ties Kaltanėnais. Tačiau kartais į jos ilgį įtraukiami upeliai, įtekantys į Žeimenį (pagal tokius skaičiavimus upės ilgis yra 114 km). Už Kaltanėnų teka į pietus, pietvakarius Labanoro-Pabradės miškais, smarkiai vingiuoja. Tai tipiška Aukštaitijos upė, teka pro smėlėtus ir skardingus pušynus, neretai įvingiuoja ir į alksniais apaugusias pelkes. Beveik visa upė teka Švenčionių rajonu, tik netoli santakos į Nerį teka Švenčionių-Vilniaus rajonų paribiu. Įteka į Nerį 213 km nuo jos žiočių, ties Santakos kaimu.

Reikšmė

XIX a.–XX a. pr. Žeimenos upe buvo plukdomi sieliai. Jų surišimo taškas buvo Kaltanėnuose.
Palei Žeimenos upę yra Vilniaus–Turmanto geležinkelio atkarpa, tad patogi vieta iškylautojams į gamtą prie šios upės ar į Labanoro girios miškus.
Tai viena švariausių upių Lietuvoje, joje nėra užtvankų, todėl ji priskirta prie pagrindinių Lietuvos lašišinių žuvų nerštaviečių. Žeimenos aukštupys yra Aukštaitijos nacionalinio parko teritorijoje, o vidurupyje įsteigtas Žeimenos kraštovaizdžio draustinis.
Didesnės gyvenvietės prie Žeimenos: Kaltanėnai, Šakališkė, Švenčionėliai, Jaunadaris, Meškerinė, Pabradė, Družiliai, Santaka.

Pavadinimo kilmė

Upėvardis kildinimas iš žodžio žiema, kuris suteiktas galbūt dėl vandens šaltumo.
Vilniaus Žvėryno gimnazija

Istorija

1939 m. Vykinto gatvėje, name Nr. 11, veikė septynmetė lenkiška mokykla. 1939 m. lapkričio 25 d. ji pavadinama 2-ąja pradine mokykla. Šios mokyklos vedėja Petronėlė Birutė Šičkaitė. Mokykla liko lenkiška, tik įvedamos lietuvių kalbos pamokos. Paraleliai Moniuškos gatvės name Nr. 27 veikė 4-oji pradinė mokykla. Jos vedėjas Juozas Jankauskas. Vokietmečiu mokykla blaškoma iš vienos vietos į kitą (Vykinto g. 11, vėliau Birutės g. 40).
Nuo 1944 m. pradinės mokyklos vadovu paskiriamas Pranas Stasionis. Veikia lenkiškos ir lietuviškos klasės. 1949 m. septynmetė mokykla persikelia į suremontuotas patalpas Vykinto g. 11. 1952 m. ši mokykla vadinama 24-ąja septynmete mokykla. 1959 m. rugsėjo 1 d. mokyklai suteiktas vidurinės mokyklos statusas, ji pavadinta Vilniaus 15-ąja vidurine mokykla, ir rugsėjo pirmąją mokykla sutiko naujose patalpose – Žaliojoje gatvėje Nr. 4. Nuo 1960 m. mokyklai vadovavo Emilija Asanavičienė. Suburiamas stiprus pedagogų kolektyvas, įvedamas sustiprintas chemijos mokymas.
1994 m. mokyklai suteiktas Žvėryno vidurinės mokyklos vardas. 1995–1996 m. mokyklos bendruomenė apsisprendžia siekti humanitarinio profilio gimnazijos statuso, suformuojama pirmoji gimnazijos klasė, stiprinama mokyklos materialinė bazė, mokytojai kelia kvalifikaciją, kuriamos ir tobulinamos individualios programos, dalyvaujama įvairiuose projektuose.
1999 m. balandžio mėnesį Lietuvos Respublikos Gimnazijų taryba mokyklai suteikė humanitarinės gimnazijos statusą.
2007 m. mokyklos pastatas buvo renovuotas.
Liepų kalnas

Geografija

Pasiekiamas keliu P55 Dagda – Rėzeknė, nuo Dubulių pasukus šiaurės rytų kryptimi, nuo kelio į Černikius – rytų kryptimi, už 450 m Kromonių miško proskynoje pasiekus miško keliuką, pasukus juo kairėn šiaurės vakarų kryptimi, už 100 m – keliuku vėl rytų kryptimi link Dzierkalių, dar už 400 m šiaurės kryptimi apie 400 m į kalną.

Kalnas

Didžiausias aukštis 289,3 m, santykinis 55 m. Nuo antro pagal aukštį apylinkėje Dzierkalų kalno skiria 64 m gylio griova. Susidaręs iš moreninio priemolio, apaugęs mišriuoju mišku. Gamtos draustinis (42 ha).
Švyturys (Argentina)

Istorija

Leido Lietuvių Katalikų šv. Kazimiero bendruomenė. Redagavo Jonas Janilionis, Zefirinas Juknevičius, redakcinė kolegija.
Aleksandravėlės Šv. Pranciškaus Serafiškojo bažnyčia

Istorija

1789 m. spalio 22 d. nuncijus leido įrengti parapiją ir statyti bažnyčią (anksčiau parapijai priklausė ir Antazavė). Dabartinę mūrinę bažnyčią 1782–1796 m. pastatė Aleksandravėlės dvaro sodybos savininkas Ignotas Morikonis. 1795 m. įsteigta parapija, paskirtas klebonas. Klebonija buvo mūrinė, vėliau pastatyta medinė. 1832 m. bažnyčiai priklausė 1,5 valako žemės. XIX a. antrojoje pusėje Aleksandravėlėje 30 metų klebonavo Pranas Savickas (1778–1863), rašęs eiles. Kapinių koplyčioje ginklus slėpdavo 1863 m. sukilėliai. Bažnyčiai 1940 m. pradžioje priklausė 30 ha žemės.
2007 m. rugsėjo 11 dieną buvo baigti Aleksandravėlės bažnyčios remonto darbai, per kuriuos buvo sutvarkytas ir perdažytas bažnyčios fasadas.

Architektūra

Bažnyčia klasicistinė (30×15 m), su bokšteliu ant kraigo. Turi 3 altorius. Nedidelio šventoriaus (40x30 m) tvora akmenų mūro, jo kampuose yra 2 mūrinės varpinės (9 m aukščio).
The dress

The dress (Suknelė) yra Alex van Warmerdam 1996 m. filmas, laimėjęs Olandų filmų kritikų apdovanojimą Tarptautiniame Nyderlandų Filmų Festivalyje ir FIPRESCI - Tarptautinį kino kritikų apdovanojimą Venecijos kino festivalyje. Pagrindiniame vaidmenyje - Ariane Schluter. Tai yra nuotaikinga komedija, kupina humoro, netgi su politiškai nekorektiškais juokais, pasakojanti keitusios savininkes suknelės istoriją.
Vålerenga IF

Istorija

1913 m. liepos 29 d. oficialiai įkurtas klubas.
Šanchajaus uostas

Šanchajaus uostas (kin. 上海港, pinyin: Shànghǎi gǎng) – Kinijos jūrų ir upių uostas Šanchajuje. 2010 m. aplenkė Singapūro uostą ir tapo pasaulio užimčiausiu uostu.
2011 m. Šanchajaus uostas pasiekė rekordą ir perkrovė 30 milijonų TEU. Uostas įsikūręs prie rytinės Rytų Kinijos jūros pakrantės, pietinės Hangdžou įlankos pakrantės bei Jangdzės, Huangpu ir Tsiantango upių sankirtos.
1842 m. Šanchajuje pradėjo veikti prekybinis uostas. XX a. pabaigoje tai jau buvo didžiausias miestas ir uostas regione. 1949 m. Šanchajaus uostą perėmė Kinijos komunistų partija ir prekyba su užsienio valstybėmis buvo nutraukta, kas neigiamai atsiliepė uosto vystymuisi. 1991 m. Šanchajuje vykdyta ekonominė reforma. Nuo to laiko Šanchajaus uostas vėl pradėjo sparčiai augti ir prekiauti su užsienio uostais.
Uostas išskiriamas į penkias pagrindines zonas: Jangdzės upės, Huangpu upės bei tris jūrines zonas. Tai vienas svarbiausių susisiekimo ir ekonomikos objektų Jangdzės upės regione.
Jusaičiai

Aplinkinės gyvenvietės

BAZILIONAI – 3 km
Kelionių alchemija

Knygos struktūra

„Kelionių alchemiją“ sudaro trys dideli skyriai. Pirmasis – „Kelionės po pasaulį“, kuriame aprašomi klajonių po Peru, Egiptą bei Veneciją įspūdžiai. Akcentuojami kultūrų panašumai bei skirtumai, į realybę bandoma žvelgti įvairiais rakursais – supinama mitologija, istorija, religija ir kt.
Antrasis skyrius – „Pastabos ant bilietų skiaų detales. Kai kuriose esė grįžtama prie lietuviškių realijų, pašiepiami kai kurie neigiami nūdienos reiškiniai.
Paskutinio skyriaus pavadinimas – „Kelionės į save“. Čia Jurga Ivanauskaitė grindžia tezę, jog kelionės mums atveria iki tol nepažintas vidinio pasaulio erdves, skatina susimąstyti apie įvairius būties aspektus.
Bitininkystė

Bitininkystė – bičių laikymas medui, vaškui ir kitiems produktams (bičių duonai, pieneliui, nuodams, pikiui) gauti, žemės ūkio augalams apdulkinti. Bitininkystė dabar yra žemės ūkio šaka, o senovėje drevinė bitininkystė greičiau buvo miškų ūkio šaka.
Visas bites tiriantis mokslas vadinamas melitologija, o namines bites (Apis mellifera) tirianti melitologijos dalis - apiologija.
Bitininkyste ar bičių auginimu užsiimantys asmenys vadinami bitininkais. Anksčiau Lietuvoje jie taip pat vadinti bartininkais. Manoma, kad žodis liet. bičiulis, bendrinėje kalboje vartojamas geram draugui apibūdinti, pirmiausia atsirado būtent tarp bitininkų.

Drevinė bitininkystė

Tai buvo bitininkavimo metodas, kai bitės laikytos natūraliose arba dirbtinėse medžių drevėse. Paprastai drevės buvo įrengiamos senuose medžiuose. Šį bitininkavimo metodą išstūmė bičių laikymas kelminiuose aviliuose, nes buvo galima bites su medžio kamienu perkelti arčiau namų.
Ivanas Redovskis

Biografija

Gimė 1774 m. sausio 1 d. Klaipėdoje. Studijavo Karaliaučiaus universitete. Medicinos mokslų daktaru tapo Leipcigo universitete, vėliau dirbo Rygoje. 1799 m. pradėjo dirbti Maskvoje, kur susipažino su dvarininku Aleksejumi Razumovskiu, dirbo botaniku jo dvare netoli Maskvos. 1805 m. išvyko į ekspediciją į Kiniją. Vėliau Sankt Peterburge buvo išrinktas mokslų akademijos botanikos profesoriaus asistentu. 1806 m. išvyko į ekspediciją Kamčiatkoje ir Kurilų salose. Ekspedicijos metu neaiškiomis aplinkybėmis mirė 1807 m. vasario 8 dieną. Botaniko vardu pavadintos kelio jo atrastos augalų rūšys: Redowskia, Andromeda redowskii, Arenaria redowskii, Erysimum redowskii ir Rhododendron redowskianum.
Pasvalio Svalios progimnazija

Istorija

1937 m. Pasvalio valsčiaus tarybos posėdyje nutarta iš miesto turgavietės ploto skirti sklypą 10 komplektų Vasario 16-osios mokyklos statybai. Tais pačiais metais, vadovaujant vyriausiam rangovui Klemensui Čiapui, mokykla pradėta statyti, 1940 m. baigta. 1941 m. vasarą, prasidėjus Antrajam pasauliniam karui, mokykloje įsikūrė vokiečių štabas, o 1944 m. okupavo rusai. Per karą mokykla nenukentėjo.
1949 m. pavasarį pasodintas mokyklos sodas, dekoratyvinių augalų. Nuo 1951 m. septynmetė mokykla. 1959 m. prie mokyklos įrengtas tipinis stadionas. 1960 m. įkurta sporto mokykla. Jai vadovavo B. Jasikevičius. Nuo 1962–1963 m. m. Pasvalio aštuonmetė mokykla. 1985 m. mokykla tapo nepilna vidurinė mokykla, 1986 m. devynmetė mokykla, nuo 1993 m. Pasvalio pagrindinė mokykla. 2001 m. rugsėjo 1 d. mokyklai suteiktas Svalios vardas.
FK Makabi Šiauliai

Istorija

Žydų sporto sąjungos „Makabi“ Šiaulių skyrius įsteigtas 1921 m., buvo didžiausias Lietuvoje. Turėjo labai gerą materialinę sporto bazę - futbolo stadioną, didelę sporto salę, pakankamai sporto inventoriaus. Klube dirbo vieni geriausių Lietuvos trenerių. „Makabi“ nariai dažnai pelnydavo nugalėtojų vardus per įvairias sportines varžybas. Lietuvą okupavus TSRS sporto klubas uždarytas.
Lašmuo

Pavadinimo kilmė

Lietuvių tarmybė lašmuo reiškia „vieta ežere, kur įteka ar išteka upelis“. Jis tikriausiai susijęs su veiksmažodžiu lašėti (plg. tešmuo nuo tėšti, želmuo nuo želti). Lašėti čia gali reikšti ne tik „sunktis, varvėti“, bet ir „blizgėti, spindėti, tviskėti, mirguliuoti“.
Vilniaus lopšelis-darželis „Bitutė“

Istorija

Vilniaus lopšelis-darželis Nr. 162 įsteigtas 1981 m. gruodžio 4 d. potvarkiu Nr. 738 p. Vilniaus miesto tarybos 1996 m. gruodžio 20 d. sprendimu Nr. 198 darželiui suteiktas „Bitutės“ pavadinimas.

Svetainė

Lopšelio-darželio svetainė
Joseph von Radowitz

Biografija

Gimė vengrų bajoro šeimoje. Jaunystėje tarnavo Napoleono I kariuomenę, dalyvavo Leipcigo mūšyje. Nuo 1823 m. tarnavo Prūsijos kariuomenėje, tapo būsimo karaliaus Frydricho Vilhelmo IV draugu. 1830 m. tapo artilerijos generalinio štabo viršininku. 1836 m. – Prūsijos karinis įgaliotinis Vokietijos konfederacijos parlamente. 1842 m. paskirtas pasiuntiniu Karlsrūjė, Darmštato ir Nassau kunigaikščių dvaruose. Siekė Vokietijos suvienijimo, vadovaujant Prūsijai. 1848 – 1849 m. Frankfurto nacionalinio susirinkimo kraštutinių dešiniųjų deputatų grupės vadovas. Nuo 1848 m. iki 1851 m. faktiškai vadovavo Prūsijos užsienio politikai. 1850 m. rudenį nesutarimus su Austrijos imperija ir Heseno-Kaselio valstybe ketino spręsti karu, tačiau buvo priverstas atsistatydinti. Parašė keletą politinių traktatų.
Kalvarijos apskritis

Gyventojai

Pagal 1897 m. Rusijos imperijos gyventojų surašymą apskrityje gyveno 70 425 žmonės. Kalvarijos mieste gyveno 9 378 žmonės.
LRT Lituanica

Istorija

„LTV World“ startavo 2007 m. rugsėjį. Programą sudaro geriausios programų „LRT televizija“ ir „LRT Plius“ laidos. Nuo 2008 m. balandžio 7 d. „LTV World“ transliuojama visą parą. 2012 m. liepos 27 d. programa pavadinta „LRT Lituanica“.
Per palydovą „Astra 4A“ „LRT Lituanica“ matoma visoje Europoje, taip pat rytuose iki pat Uralo kalnų, pietuose iki Gruzijos, Armėnijos, Azerbaidžano ir Turkijos (dažnis 12380 MHz, horizontali poliarizacija, duomenų srautas 27,5 MS/s).
„LRT Lituanica“ taip pat matoma Šiaurės Amerikoje per palydovą „Galaxy 19“ (97 West, transponderis: K21, vertikali poliarizacija, dažnis: 12084 MHz, SR: 22000 MS/s, FEC: 3/4).
Siningas

Istorija

Siningas susikūrė daugiau nei prieš 2100 metų prie šiaurinės šilko kelio atkarpos. Valdant Hanų dinastijai (nuo III a. pr. m. e.), čia įsitvirtino kinai, kurie kontroliavo prekybinį kelią ir saugojo jį nuo klajoklių antpuolių. Vėliau dėl miesto kontrolės kovojo tibetiečiai, Tujuhunų karalystė. 763 m. miestą užvaldė tibetiečiai, bet 1104 m. Siningą atgavo Songų dinastija. XVI a. miestas tapo budizmo atšakos Gelug dvasiniu centru.
1927 m. Siningą nusiaubė 8,6 balų stiprumo žemės drebėjimas, žuvo ~200 tūkst. žmonių. Iki 1928 m. miestas priklausė Gansu provincijai, bet vėliau tapo naujai sukurtos Činghajaus provincijos sostine.
Santa Baby

„Santa Baby“ yra 1953 m. išleista daina, skirta Kalėdoms. Dainos autoriai yra Joan Javits, Philip Springer ir Fred Ebb.

Istorija

„Santa Baby“ pirmoji įrašė ir išleido Eartha Kitt. Atlikėjai šis singlas buvo vienas iš sėkmingiausių pasirodžiusių jos dainų. Ji 1954 m. išleido šios dainos tęsinį – dainą „This Year’s Santa Baby“, tačiau ji nebuvo tokia sėkminga. Daina buvo panaudota 1989 m. filme „Driving Miss Daisy“. Taip pat šią dainą Calista Flockhart sudainavo seriale „Ally McBeal“. Miss Piggy šią dainą atliko filme „It’s a Very Merry Muppet Christmas Movie“ ir įrašė albume „A Green and Red Christmas“. Vanessa L. Williams, Patti LaBelle ir Eartha Kitt atliko šią dainą 2001 m. per specialią laidą pavadinimu, kaip daina – „Santa Baby!“.

Koveriai

Šią dainą įrašė ir atliko daugybė atlikėjų per metus. Šią dainą kaip singlą išleido „Pussycat Dolls“, kuris pasiekė Billboard Hot 100 net 71-ąją vietą, o Filipinuose #22 poziciją. Šią „Dolls“ versija galima rasti jų 2005 m. albume „PCD“.
Rev Run perrašė šią dainą savo albumui „A Very Special Christmas, Vol. 3.“
2007 m. Kylie Minogue versija pasiekė #76 vietą Jungtinėje Karalystėje.
2007 m. filme „This Christmas“ „Santa Baby“ buvo atlikta aktorės Lauren London.
2009 m. gruodžio 21 m. „Sugababes“ išleido šią dainą kaip atsisiuntimo singlą, ir „Santa Baby“ pasirodė albume „Sweet 7“.
Panevėžio miesto taryba 1990–1995 m.

Panevėžio miesto savivaldybės taryba – Panevėžio miesto savivaldybės atstovaujamoji institucija, išrinkta 1990 m. kovo 24 d. Pilnas pavadinimas – Panevėžio miesto Liaudies deputatų taryba, nuo 1990 m. balandžio mėn. Panevėžio miesto taryba, nuo 1994 m. liepos mėn. Panevėžio miesto savivaldybės taryba.

Teisinis pagrindas

Vietos savivaldos pagrindų įstatymu, priimtu 1990 m. vasario 12 d., Lietuvos savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Panevėžiui priskirtas aukštesniosios pakopos savivaldybės statusas. Tarybą sudarė 67 deputatai.
Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 100 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.
Rinkimai įvyko 1990 m. kovo 24 d., pakartotinis balsavimas (II turas) – balandžio 7 d., tačiau kai kuriose rinkimų apygardose rinkimai neįvyko. Pakartotiniai rinkimai į neužimtas deputatų vietas vyko gegužės 19 d. ir lapkričio 24 d.